**Саўлюс Мікалюнас** (літ.: Saulius Mikoliūnas; нар. 2 мая 1984, Вільнюс, Літоўская ССР) — літоўскі футбаліст, паўабаронца вільнюскага «Жальгірыса» і былы ігрок нацыянальнай зборнай Літвы.

Кар’ера
-------

### Клубная

Пачаў прафесійныя футбольныя выступы ў клубе «Швіеса» з роднага Вільнюса ў 2002 годзе. У 2004 перайшоў у стан дзеючага чэмпіёна Літвы футбольнага клуба «Каўнас», у складзе якога ў тым жа годзе выйграў усе ўнутраныя футбольныя трафеі Літвы.

На працягу 2005—2009 гадоў выступаў у Эдынбургу, дзе абараняў колеры мясцовага клуба «Хартс» у чэмпіянаце Шатландыі. За клуб з Эдынбурга правёў 125 матчаў, у якіх вызначыўся 12 разоў. Сыграў 102 матчы ў чэмпіянаце Шатландыі (11 галоў), 11 — у Кубку Шатландыі, 7 — у Кубку Лігі, 5 — у еўракубках (1 гол). Выйграў Кубак Шатландыі 2006 года.

Улетку 2009 года на правах свабоднага агента заключыў трохгадовы кантракт з кіеўскім «Арсеналам». Дэбют у Прэм'ер-лізе Украіны адбыўся 18 ліпеня 2009 года ў матчы супраць луганскай «Зары» (нічыя 0:0). Паступова Саўлюс стаў асноўным гульцом каманды і нават у 2012 годзе дапамог клубу ўпершыню ў гісторыі выйсці ў еўракубкі.

У пачатку 2013 года ў сувязі з фінансавымі праблемамі ў «Арсенале», клуб вымушаны быў адпусціць большасць высокааплатных футбалістаў, у тым ліку і Саўлюса, які ў якасці вольнага агента, разам з партнёрамі па камандзе Аляксандрам Каўпаком і Сяргеем Сіманенкам, 21 студзеня 2013 года падпісаў кантракт з футбольным клубам «Севастопаль», які выступаў у Першай лізе. Разам з «Севастопалем» выйграў Першую лігу і потым гуляў у Прэм'ер-лізе. Узімку 2014 года, аднак, быў адхілены ад асноўнай каманды крымчан. Фармальна заставаўся ў складзе клуба да лета, хоць трэніраваўся асобна і шукаў варыянты працягу кар’еры.

У жніўні 2014 года на правах свабоднага агента падпісаў кантракт з салігорскім «Шахцёрам». Праз праблемы з дакументамі, аднак, змог дэбютаваць за салігорскі клуб толькі 20 верасня 2014 года, калі выйшаў на замену ў матчы супраць «Нафтана» і сваёй галявой перадачай дапамог салігорцам перамагчы 2:0.

У снежні 2014 года падоўжыў кантракт з «Шахцёрам». У сезоне 2015, згодна з новым рэгламентам, перастаў трапляць пад ліміт легіянераў у чэмпіянаце Беларусі, як ігрок нацыянальнай зборнай. У складзе салігорскага клуба здолеў замацавацца ў якасці асноўнага левага абаронцы.

У снежні 2015 года вярнуўся на радзіму, стаўшы іграком вільнюскага «Жальгірыса».

### Міжнародная

З 2004 года трывала выступае за нацыянальную зборную Літвы.

Дасягненні
----------

* Літва 01Чэмпіён Чэмпіён Літвы (5): 2004, 2016, 2020, 2021, 2022
* Літва 02Сярэбраны прызёр Срэбраны прызёр чэмпіянату Літвы (3): 2017, 2018, 2019
* Літва Уладальнік Кубка Літвы (6): 2004, 2016, 2016 (восень), 2018, 2021, 2022
* Літва Уладальнік Суперкубка Літвы (5): 2004, 2016, 2017, 2020, 2023
* Шатландыя 02Сярэбраны прызёр Срэбраны прызёр чэмпіянату Шатландыі: 2005/06
* Шатландыя 03Бронзавы прызёр Бронзавы прызёр чэмпіянату Шатландыі: 2008/09
* Шатландыя Уладальнік Кубка Шатландыі: 2006
* Украіна Пераможца Першай лігі чэмпіянату Украіны: 2012/13
* Беларусь 03Бронзавы прызёр Бронзавы прызёр чэмпіянату Беларусі (2): 2014, 2015

Зноскі
------

1. ↑  Saulius Mikoliūnas // FBref.com<a href='https://wikidata.org/wiki/Track:Q56239490'></a>
2. ↑  SAULIUS MIKOLIUNAS // Argentine Soccer Database<a href='https://wikidata.org/wiki/Track:Q19368470'></a>
3. ↑  Миколюнас покинет Севастополь Архівавана 8 сакавіка 2016.
4. ↑  Солигорский "Шахтер" заявил Войцеховски и Миколюнаса
5. ↑  Миколюнас продлил контракт с "Шахтером"
6. ↑  Миколюнас перешел в «Жальгирис»

Спасылкі
--------

* 

* Профіль на сайце *transfermarkt.com* (англ.)

* Статыстыка на сайце *National Football Teams* (англ.)

* Статыстыка на сайце *footballfacts.ru* (руск.)

* Профіль на сайце *by.tribuna.com* (руск.)

* Профіль на сайце *soccerway.com* (руск.)

* Статыстыка на сайце Федэрацыі футбола Украіны (укр.)

* Статыстыка на сайце *UEFA.com* (руск.)

* Статыстыка на сайце *FIFA* (англ.)

* Статыстыка на сайце *soccerbase.com* (англ.)
* Профіль на сайце *teams.by* (руск.)
* Профіль на сайце *pressball.by* (руск.)